# 6 de 7

El 6 de 7 és un castell de 7 pisos d'alçada i 6 persones per pis.

## Variants

És una construcció d'estructura composta que s'ha fet usant dues configuracions diferents:
* La primera és una estructura molt poc ortodoxa que consisteix en una torre (o dos) central, amb una altra torre (o dos) adossada a cadascuna dels seus dos pilars. El pom de dalt es compon de tres parelles de dosos, una en la torre (o dos) central i els altres parells de dosos a les torres (o dosos) adossades; dos aixecadors que estan als dosos adossats i dos enxanetes. Aquesta estructura el van descarregar els Castellers de Vilafranca el 15 de gener de l'any 1997 a la Diada de Sant Raimon fent així com el primer 6 de 7 descarregat en la història dels castells. Actualment, aquesta variant s'acostuma a fer amb només dues parelles de dosos. En aquest cas cada parella de dosos està composta per un dos dret sobre un component de la torre lateral, i un dos eixancarrat entre un component de la torre central i un de la seva torre lateral adossada
* L'altra manera és semblant a l'estructura de cinc però la diferència que és un quatre amb una torre (o dos) que s'agafa a un dels pilars del quatre. Conté dues parelles de dosos i dos aixecadors. L'enxaneta en canvi és únic i ha de traspassar els dos poms de dalt de manera consecutiva amb dues aletes (primer es carrega el quatre i després la torre). El castell només es considera carregat si l'enxaneta ha fet l'aleta a la torre. Aquesta estructura l'han descarregat també els Castellers de Vilafranca el 7 de juny de 2014 a Lieja (Bèlgica) en el viatge de l'acte "Catalans Want To Vote". És el primer 6 de 7 del segle xxi. Amb aquesta estructura el van descarregar també els Ganàpies de la UAB el 18 de maig de 2023, van esdevenir així la primera colla universitària en assolir-lo.
* Estructura del tronc i baixos del 6 en la variant 2+2+2, amb una torre central al qual s'adossen dues altres torres.
* Estructura del tronc i baixos del 6 en la variant 4+2, adossant un 2 a un 4.

## Colles
### Assolit

Actualment hi ha 2 colles castelleres que ha aconseguit carregar el 6 de 7, de les quals totes l'han descarregat. La taula següent mostra la data, diada i plaça en què cada colla l'assolí per primera vegada:
| Núm. | Colla | Carregat | Diada | Plaça | Descarregat | Diada | Plaça |
| 1 | Castellers de Vilafranca | 15 de gener de 1997 (1997-01-15) | Diada de Sant Raimon | Plaça de la Vila; Vilafranca del Penedès | 15 de gener de 1997 (1997-01-15) | Diada de Sant Raimon | Plaça de la Vila; Vilafranca del Penedès |
| 2 | Ganàpies de la UAB | 18 de maig de 2023 (2023-05-18) | Diada de primavera dels Ganàpies de la UAB | Plaça del Coneixement, Cerdanyola del Vallès | 18 de maig de 2023 (2023-05-18) | Diada de primavera dels Ganàpies de la UAB | Plaça del Coneixement, Cerdanyola del Vallès |

## Estadística

* Resultat
* Descarregat (D)
* Carregat (C)
* Intent (I)
* Intent desmuntat (ID)
    Actualitzat a 31 de desembre de 2024

### Nombre de vegades

Fins a l'actualitat, s'han fet 3 temptatives d'aquest castell per 2 colles que en tots casos han aconseguit descarregar.
| Núm. | Colla | D | C | I | ID | Total |
| 1 | Castellers de Vilafranca | 2 | 0 | 0 | 0 | 2 |
| 2 | Ganàpies de la UAB | 1 | 0 | 0 | 0 | 1 |
| Total | Total | 3 | 0 | 0 | 0 | 3 |
| Percentatge | Percentatge | 100% | 0% | 0% | 0% | 100% |

### Poblacions

Fins a l'actualitat el 6 de 7 s'ha intentat a tres poblacions.
| Núm. | Població | D | C | I | ID | Total |
| 1 | Vilafranca del Penedès | 1 | 0 | 0 | 0 | 1 |
| 2 | Lieja | 1 | 0 | 0 | 0 | 1 |
| 3 | Cerdanyola del Vallès | 1 | 0 | 0 | 0 | 1 |
| Total | Total | 3 | 0 | 0 | 0 | 3 |

## Referències

* ↑ «Espècies per catalogar: del 7 amb 2 agulles al 4 aixecat per sota». Nació Digital, 10-06-2014. Arxivat de l'original el 2017-09-25. [Consulta: 28 desembre 2017].
* 1 2 3 4 «Base de Dades de la Coordinadora de Colles Castelleres de Catalunya – Colla Jove Xiquets de Tarragona». Coordinadora de Colles Castelleres de Catalunya. [Consulta: 27 maig 2023].

## Vegeu també

* 6 de 6
* 6 de 7 amb l'agulla

## Enllaços externs

* Castells de la gamma alta de 7: 6de7 (castell.manies.cat)

### Vídeos

* 6 de 7 a YouTube
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :